stanford-oval/wikipedia huggingface dataset:
קלרמון-פראן

| --- | --- |
סמל קלרמון-פראןסמל קלרמון-פראן

העיר העתיקה ובליבה הקתדרלה הגותית
 מדינה:  צרפת צרפת
 חבל:  אוברן-רון-אלפ אוברן-רון-אלפ
 מחוז:  פווי-דה-דום Puy-de-Dôme
 ראש העיר:  סרז' גודאר (2001-2008)
 שפה רשמית:  צרפתית 
 שטח:  42.67 קמ"ר
 גובה:  358 מטרים
 אוכלוסייה:  ‏
  ‑ בעיר:  147,327 (1 בינואר 2021)
  ‑ במטרופולין:  409,558 (2005)
  ‑ צפיפות:  3,214 נפש לקמ"ר (2005)
 קואורדינטות:  45°46′59″N 3°04′56″E﻿ / ﻿45.783088°N 3.082352°E﻿ / 45.783088; 3.082352
 אזור זמן:  UTC+1
 https://clermont-ferrand.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קלרמון-פראן(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קלרמון-פראן(למפת אוברן-רון-אלפ רגילה) ליון גרנובל בור-אן-ברס ואלנס סנט אטיין שאמברי לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהקלרמון-פראן(למפת אוברן-רון-אלפ מוגדלת) ליון גרנובל בור-אן-ברס ואלנס סנט אטיין שאמברי לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהקלרמון-פראן  he tabBackground:;tabBorder:#aaa;defaultTab:0;
 
קלרמון-פראן (בדיאלקט האוברני של אוקסיטנית: Clermont-Ferrand / Clermont d'Auvèrnhe) היא עיר וקומונה בחבל אוברן-רון-אלפ שבצרפת. עד שנת 2016 העיר שימשה כבירת חבל אוברן. בעיר אוכלוסייה של כ-147,000 איש (נכון ל-2021). באזור המטרופולין שלה יש 504,157 תושבים (2020).
קלרמון-פראן ממוקמת במישור לימן (Limagne) במאסיף סנטרל ומוקפת באזור תעשייה גדול. העיר מפורסמת ברכס הרי הגעש המקיף אותה, שן דה פוי. הר הגעש הרדום פוי דה דום המרוחק כ-13 ק"מ מהעיר הוא הגבוה שביניהם וידוע בין השאר בזכות אנטנות התקשורת שיושבות על פסגתו ובולטות למרחוק.
הכיכר העירונית המפורסמת ביותר בעיר היא Place de Jaude, בה ניצב פסל גדול של ורקינגטוריקס (Vercingetorix) רכוב על סוס ומחזיק נשק מוט מסוג Glaive. על הפסל חקוקה הכתובת J'ai pris les armes pour la liberté de tous ("נרתמתי לנשק בשביל חירות לכולם"). הפסל פוסל על ידי הפסל פרדריק אוגוסט ברתולדי (Frédéric Bartholdi) שגם פיסל את פסל החירות. עוד כיכר מפורסמת היא כיכר הקתדרלה הנמצאת מדרום לקתדרלת קלרמון-פראן ובה ניצב פסל של האפיפיור אורבנוס השני ומזרקה.
היסטוריה > פרה-היסטוריה והתקופה הרומית

קלרמון-פראן היא מבין הערים העתיקות ביותר בצרפת. היא מוזכרת לראשונה בכתבי הגאוגרף היווני סטראבון, שקרא לה "המטרופוליס של ארברני (Arverni)" שפירושו עיר בירה אזורית. העיר נקראה באותו זמן Nemessos, בשפה הגאלית פירושה "יער קדוש", ומרכזה היה על התל בו נמצאת היום הקתדרלה. באזור שליד העיר נולד בשנת 72 לפנה"ס ראש השבט הארברני ורקינגטוריקס (שלימים הוביל את ההתנגדות הגאלית לכיבוש הרומי על ידי יוליוס קיסר). העיר נמצאת לא רחוק מרמת ז'רגוביה שם ערך ורקינגטוריקס ב-52 לפנה"ס את קרב גרגוביה ובו הדף את הרומאים. אחרי הכיבוש הרומי, שונה שם העיר ל-Augustonemetum במהלך המאה ה-1 לספירה, שם ששילב בין השם הגאלי המקורי לשמו של הקיסר הרומי אוגוסטוס. במאה ה-2 נאמדה אוכלוסייתה של העיר כ-15,000 עד 30,000 תושבים. במאה ה-3 שונה שמה ל"ארבנריס" (Arvernis), כאשר היא שואבת את שמה - כמו ערים גאליות אחרות בתקופה זו - מהתושבים שחיו בין חומותיה. העיר עברה גידול נרחב שנעצר באמצע המאה ה-3.
היסטוריה > ימי הביניים

במאה ה-5 נהפכה העיר למושב בישוף, כאשר בישופה הראשון היה נמטיוס (Namatius) שמאוחר יותר הפך לקדוש. הוא בנה בעיר קתדרלה שתוארה על ידי גרגוריוס מטור. קלרמון עברה תקופה חשוכה אחרי נפילתה של האימפריה הרומית ובמשך כל ימי החשיכה וימי הביניים שאופיינה בונדליזם וביזה בידי השבטים הברברים שפלשו לגאליה. בין השנים 471 ל-475 אוברן נהפכה למטרה של ההתפשטות של הויזיגותים, והעיר הושמה תכופות תחת מצור, כולל פעם אחת תחת אאוריק. אף על פי שהעיר זכתה להגנתו של סידוניוס אפולינאריס, ראש הדיוקסיה בשנים 468–486 והפטריקי אקדיקיוס (Ecdicius), היא נמסרה לוויזיגותים בידי הקיסר יוליוס נפוס ונהפכה לחלק מהממלכה הוויזיגותית ב-507. דור מאוחר יותר היא נהפכה לחלק ממלכת הפרנקים. ב-8 בנובמבר 535 נערכה המועצה הראשונה של קלרמון, ובה השתתפו 15 בישופים, ביניהם קיסריוס מארל (אנ'), ניצייר מליון (Nizier, בישוף טרווי Trèves) והילאריוס הקדוש, בישוף מנד. כ-16 הצהרות נעשו בה, ביניהן הקנון השני שקבע שהענקת אות כבוד אפיסקופלי צריך להיעשות לפי מעשי הצטיינות וערכים ולא כתוצאה מתככים ובחישות בצלחת.
בשנת 576 ניסה אוויטוס, בישוף העיר, לכפות את הנצרות על יהודי עירו, ועל פי דברי גרגוריוס מטור הוא הצליח להטביל יותר מ-500 איש.
ב-848 שונה שם העיר ל-Clairmont, על שם הטירה Clarus Mons. בתקופה זו היא הייתה עיר אפיסקופלית שנשלטה על ידי בישוף. הויקינגים לא חסו על העיר בתקופת החלשותה של האימפריה הקרולינגית והיא נבזזה על ידיהם וכן על ידי הנורמנים תחת שלטון הסטינג בשנים 862 ו-864, וכן בשנת 898 בזמן שהבישוף סיגון ערך עבודות לשיקום העיר. הבישוף סטפנוס השני (אטיין השני) בנה בעיר קתדרלה רומנסקית באתר שבו יושבת כיום הקתדרלה הגותית. הקתדרלה הרומנסקית נחנכה ב-946 ומגדליה שרדו עד המאה ה-19, אז הוחלפה בחזית נאו-גותית עבור הקתדרלה הנוכחית.
קלרמון הייתה נקודת ההתחלה של מסע הצלב הראשון במטרה לשחרר את המקומות הקדושים לנצרות ואת ירושלים מידי הכובשים המוסלמים. האפיפיור אורבנוס השני הטיף למסע צלב ב-1095 בזמן המועצה השנייה של קלרמון. ב-1120, בעקבות המשברים החוזרים ונשנים בין שליטי אוברן והבישופים של קלרמון וכדי ליצור כוח נגדי לשליטת הכמורה, הקימו הרוזנים עיר חדשה בשם מונפראן (Montferrand) על תל סמוך לביצורים של קלרמון, לפי דגם של הערים החדשות בלה מידי שצצו במהלך המאה ה-12 והמאה ה-13. עד העת החדשה שתי הערים היו ערים נפרדות - קלרמון כעיר אפיסקופלית, ומונפראן כעיר אצולה.
היסטוריה > העת החדשה

ב-1551 נהפכה קלרמון לעיר מלכותית, ב-1610 לרכוש בלתי-נפרד של הכתר הצרפתי. ב-15 באפריל 1630 נחתם האדיקט של טרואה (הצו הראשון של האיחוד) שכפה את איחוד הערים קלרמון ומונפראן. האיחוד אושר ב-1731 על ידי לואי החמישה עשר, מלך צרפת בצו השני (אדיקט) של האיחוד. באותה תקופה מונפראן הייתה לא יותר מעיר לוויין של קלרמון, ונשארה במצב זה עד תחילת המאה ה-20. מונפראן דרשה 3 פעמים עצמאות: ב-1789, ב-1848 וב-1863.
במאה ה-20 נבנו בעיר מפעלי מישלן וגני העיר, שעיצבו את העיר קלרמון-פראן ותרמו לאחדות קלרמון ומונפראן. למרות איחודן, ישנם בעיר שני מרכזים, ומונפראן עדיין מחזיקה זהות נפרדת במידת מה.
בשנות ה-70 היה הרב דוד (נתן) שפירו רב העיר.
כלכלה

ייצור מזון ועיבודו, יוזמות הנדסה, מכוני מחקר, חברות תוכנה ותעשיות רוקחות מספקים מקומות עבודה רבים לתושבי האזור. החינוך ממלא תפקיד חשוב בכלכלה של קלרמון-פראן, העיר מאוכלסת ביותר מ-30,000 סטודנטים ונמצאת בה אוניברסיטה על שמו של בלז פסקל. התעשייה בעיר נקשרה הרבה זמן ליצרן הצמיגים הצרפתי מישלן, שייצר את הצמיג הרדיאלי וצמח מקלרמון-פראן ליצרן מוביל בתעשיית הצמיגים. במשך רוב המאה ה-20 מישלן הפעיל בעיר בית חרושת גדול ונרחב שהעסיק כ-30,000 עובדים. אף על פי שמטה החברה נשאר בקלרמון-פראן, רוב הייצור עבר למפעלים במדינות אחרות. תהליך זה התרחש באופן איטי ואפשר לעיר לפצות על כך בהשקעות בתעשיות אחרות ולמנוע אבטלה שהיא מנת חלקן של ערים פוסט-תעשייתיות אחרות.
תרבות

האישיות המפורסמת ביותר של העיר היא המתמטיקאי והפילוסוף בלז פסקל שנולד בה. בעיר ביצע פסקל את הניסוי המפורסם שבחן את ההשערה של אוונג'ליסטה טוריצ'לי בדבר ההשפעה של לחץ הגז על שיווי משקל של נוזל. בניסוי זה נוצר ואקום בצינורית של כספית על ידי הלחץ ובין השאר פסקל שם ברומטר בראש הר הגעש Puy-de-Dôme. האוניברסיטה העירונית נקראת על שמו של פסקל, אוניברסיטת בלז פסקל.
סמוך בעיר נמצא מסלול מרוצים של פורמולה 1, ה-Charade Circuit. המסלול מורכב מכבישים ציבוריים סגורים שבהם נערך הגרנד פרי הצרפתי בשנת 1965, 1970, 1970 ו-1972. זה היה מסלול מפחיד, עם שיפועים חדים ושינויים דרסטיים שגרמה למספר נהגים להקיא בזמן שנהגו בו. זוכים במסלול זה כללו את ג'ים קלארק, ג'קי סטיוארט (פעמיים) ויוכן רינדט.
בעיר משחק מועדון הרוגבי המפורסם ASM Clermont Auvergne וכן מועדון הכדורגל Clermont Foot Auvergne שנכון ל-2013 משחק בליגה השנייה בצרפת.
החל מ-1979 מארחת העיר פסטיבל סרטי קולנוע קצרים.
בנוסף, העיר הייתה נושא לסרטו התעודי המוערך של הבמאי מרסל אופולס, "הצער והחמלה", שהשתמש בעיר כבסיס לסרט, שתיאר את צרפת תחת הכיבוש הנאצי ואת ממשלת וישי תחת שלטונו של פיליפ פטן.
תרבות > אדריכלות דתית

בעיר שתי כנסיות חשובות הבולטות באדריכלות שלהן:
נוטרדאם די פור: כנסייה רומנסקית שנבנתה במאה ה-11 והמאה ה-12 (מגדל הפעמונים נבנה במאה ה-19) והייתה מועמדת להיות אתר מורשת עולמית.
קתדרלת קלרמון-פראן (Notre-Dame de l'Assomption): קתדרלה גותית שנבנתה מהמאה ה-13 עד המאה ה-19. בחזית המערבית נאו-גותית חלון רוזטה וזוג צריחים מחודדים המתנשאים לגובה 108 מטרים.
נוטרדאם די פור
קתדרלת קלרמון-פראן ושני צריחיה
קתדרלת קלרמון-פראן
יהדות

מכתבים שכתב הבישוף העירוני בשנת 470, והם העדות הראשונה בכתב הנוגעת ליהודים בעיר. כעבור מאה שנה נכפתה הנצרות על 500 מיהודי העיר, והאחרים נמלטו למארסיי. קיימות עדויות על כך שבהמשך הקהילה חודשה.
בתחילת המאה ה-20 היה במקום יישוב יהודי בן מאה שנים לערך, שמנה שלושים משפחות. בזמן מלחמת העולם השנייה העיר הייתה תחת שלטון וישי ומצאו בה מקלט כ-8,500 פליטים יהודים. כאשר החלו רדיפות, חלק מהם הוסתרו בבית הספר על ידי גבריאל פיגה. על פעילות זו הוא זכה בתואר חסיד אומות העולם.
בשנת 1969 הקהילה היהודית כללה קרוב ל-800 יהודים ובבעלות הקהילה היו מוסדות יהודיים מקובלים.
ערים תאומות

הערים התאומות של קלרמון-פראן הן:
גרמניה רגנסבורג, גרמניה (מ־1969)
הממלכה המאוחדת אברדין, סקוטלנד, הממלכה המאוחדת (מ־1983)
פורטוגל בראגה, פורטוגל
בלארוס הומל, בלארוס
ארצות הברית נורמן, אוקלהומה, ארצות הברית
ספרד אוביידו, ספרד
הממלכה המאוחדת סאלפורד, אנגליה, הממלכה המאוחדת
תוניסיה ביזרטה, תוניסיה (הסכם שיתוף פעולה)
הערות שוליים

↑  קלרמון-פראן באתר המכון הלאומי לסטטיסטיקה ומחקר כלכלי של צרפת
↑  יצחק חן, ראשיתה של אירופה, האוניברסיטה הפתוחה, כרך ב, יחידה 5, עמ' 279.
↑  היהודים של קלרמון (צרפתית)
| --- | --- |
בקרת זהויות :  NLI: 987007557224305171  BnF: cb15269463m (data)  GND: 4090482-9  ISNI: 0000 0001 0675 6069  LCCN: n80118654  MusicBrainz: 31eea06c-a794-4138-879d-e633336275a2  NARA: 10045000  NKC: ge410254  SUDOC: 026370700  VIAF: 158903836   WorldCat (עם VIAF): 158903836 
פסלו של ורקינגטוריקס בכיכר הראשית
מבט על העיר ממרומי צריח קתדרלת קלרמון-פראן.
אחד מ-48 המזרקות של העיר עם קתדרלת קלרמון-פראן ברקע. הקתדרלה והמזרקה עשויים מאבן לבה שחורה הנפוצה באזור שנקראת pierre de Volvic.
קרייג הודג'ס

| --- | --- |
 לידה:  27 ביוני 1960 (בן 64) פארק פורסט, אילינוי, ארצות הברית
 עמדה:  קלע
 גובה:  1.88 מטרים
 מספר:  14, 15, 24, 25
 מכללה:  לונג ביץ' סטייט
 דראפט:  בחירה מספר 48, 1982 סן דייגו קליפרס
 קבוצות כשחקן
 1982–1984 1984–1988 1988 1988–1992 1993 1994–1995 1995–1996 1997–1998:  סן דייגו קליפרס מילווקי באקס פיניקס סאנס שיקגו בולס פלקנסטרו קאנטו גלאטסראיי רוקפורד לייטנינג אסטרשונד
 הישגים כשחקן
 2 זכיות באליפות ה-NBA‏ (1991, 1992) 3 זכיות בתחרות השלשות של ה-NBA‏ (1990–1992)
 קבוצות כמאמן
 1994–1996 2005–2011 2013–2014 2014–2015 2015:  אוניברסיטת המדינה של שיקגו לוס אנג'לס לייקרס (עוזר) הליפקס ריינמן וסטצ'סטר ניקס (עוזר) וסטצ'סטר ניקס
הודג'ס בביקורו בבית הלבן
קרייג אנתוני הודג'ס (באנגלית: Craig Anthony Hodges; נולד ב-27 ביוני 1960) הוא כדורסלן עבר ומאמן כדורסל אמריקאי, אשר שיחק באופן פעיל בין השנים 1982–1998. בעונות 1991 ו-1992 זכה באליפות ליגת ה-NBA כשחקן שיקגו בולס, וממוצעיו הכוללים לאורך 10 עונותיו בליגה הם 8.5 נקודות, 2.5 אסיסטים ו-1.3 ריבאונדים למשחק.
כאחד מקלעי השלשות הטובים ב-NBA באותה תקופה, השתתף הודג'ס 8 פעמים בתחרות השלשות, וזכה בה 3 פעמים. בעונות 1986 ו-1988 הוביל את כל שחקני ה-NBA באחוזי קליעה לשלוש, עם 45.1% ו-49.1%, בהתאמה.
קריירת מכללות

הודג'ס נולד וגדל בפארק פורסט הסמוכה לשיקגו, אילינוי. בין השנים 1978–1982 למד באוניברסיטת המדינה של קליפורניה בלונג ביץ' ("לונג ביץ' סטייט"), ושיחק בקבוצת הכדורסל שלה תחת המאמן חבר היכל התהילה של הכדורסל לעתיד טקס וינטר, אשר מאוחר יותר שימש כעוזר מאמן בשיקגו בולס בזמן שהודג'ס שיחק בקבוצה. בעונתו האחרונה בקבוצת האוניברסיטה, 1981/1982, רשם הודג'ס ממוצעים של 17.5 נקודות ו-3.9 אסיסטים למשחק.
קריירת משחק

בדראפט ה-NBA‏ 1982 נבחר הודג'ס בבחירה ה-48, על ידי סן דייגו קליפרס. בשתי עונותיו בקבוצה קלע 8.8 נקודות בממוצע למשחק.
לקראת עונת 1984/1985 הועבר יחד עם טרי קאמינגס וריקי פירס בטרייד למילווקי באקס, בתמורה למארקס ג'ונסון, ג'וניור ברידג'מן והרווי קצ'ינגס. לאורך תקופתו עם הבאקס הציג יכולת שיא מבחינה אישית, כאשר קלע 10.5 נקודות בממוצע למשחק ב-40.4% קליעה לשלוש. בעונת 1985/1986 הוביל את מילווקי, לצדם של קאמינגס, סידני מונקריף ופול פרסי, לגמר האזור המזרחי בפלייאוף ה-NBA. לאורך הפלייאוף פתח בכל 14 משחקי קבוצתו, ותרם 13.5 נקודות ו-4.5 אסיסטים בממוצע למשחק.
בפברואר 1988, לאחר כ-3 עונות וחצי במילווקי, הועבר בטרייד לפיניקס סאנס בתמורה לג'יי האמפריז.
לאחר 10 משחקים בעונת 1988/1989 נשלח על ידי הבאקס לשיקגו בולס, בתמורה לפורוורד אד נילי. בעונות 1990/1991 ו-1991/1992 זכה עם הבולס בשתי אליפויות NBA כמחליפו מהספסל של מייקל ג'ורדן. לאורך אותם הפלייאופים שותף ב-34 מתוך 39 משחקי קבוצתו, ותרם במהלכם 3.6 נקודות בממוצע למשחק.
בקיץ 1992 עזב את ה-NBA, ומאז ועד לשנת 1998 שיחק לסירוגין עבור הקבוצות פלקנסטרו קאנטו האיטלקית, גלאטסראיי הטורקית, "רוקפורד לייטנינג" מליגת ה-CBA ו"אסטרשונד" השוודית.
קריירת אימון

בין השנים 1994–1996 שימש הודג'ס כמאמן קבוצת הכדורסל של אוניברסיטת המדינה של שיקגו, במקביל לקריירת המשחק שלו. לאורך התקופה העמידה הקבוצה מאזן כולל של 8 ניצחונות ו-51 הפסדים.
לקראת עונת 2005/2006 מונה לעוזר מאמן בלוס אנג'לס לייקרס, תחת מאמנו לשעבר בשיקגו, פיל ג'קסון. בעונות 2008/2009 ו-2009/2010 זכה עם הקבוצה בשתי אליפויות NBA. בסיום עונת 2010/2011 עזב את הקבוצה יחד עם ג'קסון, אשר פרש מאימון.
בעונת 2014/2015 שימש כעוזר מאמן בקבוצת וסטצ'סטר ניקס מליגת הפיתוח של ה-NBA, ובמרץ 2015 מונה למאמן הראשי הזמני של הניקס עד לסיום העונה.
חייו האישיים

בדצמבר 1991 היה הודג'ס מעורב בתקרית מדוברת, כאשר הותקף על ידי פרודתו, קרליטה הודג'ס; לאחר שהסיע את שני ילדיהם לבית ספרם בשיקגו, ניגשה קרליטה אל הרכב בו שהה, שפכה עליו בנזין, וניסתה להצית אותו בעזרת גפרורים. למזלו של הודג'ס, שני הגפרורים אשר השליכה לכיוונו כבו בטרם פגעו בגופו, ובכך לא נפצע כלל.
הערות שוליים

↑  סטטיסטיקות הקריירה של הודג'ס ב-NBA, באתר basketball-reference.com
↑  סטטיסטיקות המכללות של הודג'ס, באתר sports-reference.com
↑  רשימת הנבחרים בדראפט 1982, באתר basketball-reference.com
↑  מארקס ג'ונסון נשלח בטרייד לקליפרס, באתר הניו יורק טיימס, 30 בספטמבר 1984
1 2  הודג'ס נשלח בטרייד לשיקגו, באתר שיקגו טריביון, 15 בדצמבר 1988
↑  סטטיסטיקות האימון של הודג'ס בליגת המכללות, באתר sports-reference.com
1 2  הודג'ס עוזב את וסטצ'סטר ניקס, באתר dailyknicks.com,‏ 28 ביולי 2015
↑  אשתו של הודג'ס מנסה להצית אותו, באתר baltimoresun.com,‏ 19 בדצמבר 1991
| --- | --- |
בקרת זהויות :  GND: 1224699408  LCCN: no2017011730  SUDOC: 201291614  VIAF: 6315148632947830630007   WorldCat (עם VIAF): 6315148632947830630007
קריס אלן

| --- | --- |

 לידה:  21 ביוני 1985 (בן 39) ג'קסונויל, ארצות הברית 
 שם לידה:  Kristopher Neil Allen 
 מוקד פעילות:  ארצות הברית 
 תקופת הפעילות:  מ-2007 
 מקום לימודים:  Wilbur D. Mills University Studies High School, אוניברסיטת מרכז ארקנסו 
 סוגה:  רוק אלטרנטיבי, פופ רוק 
 כלי נגינה:  גיטרה, פסנתר, ויולה 
 חברת תקליטים:  19 רקורדינגס, ג'ייב רקורדס 
 www.krisallenofficial.com
 פרופיל ב-IMDb
 
live in New York
קריסטופר ניל אלן (באנגלית: Kristopher Neil Allen; נולד ב-21 ביוני 1985) הוא זמר-יוצר וגיטריסט אמריקאי, הזוכה בעונה השמינית של תוכנית המציאות "אמריקן איידול".
ביוגרפיה

אלן נולד בג'קסנוויל וגדל בקונוויי, שתיהן ערים בארקנסו. בנעוריו ניגן בוויולה בתזמורת בית ספרו, וב-2003 החל לנגן גם בתזמורת של מדינת ארקנסו. כמו כן, למד אלן בעצמו לנגן בגיטרה בגיל 13. בשנת 2007 הוציא אלבום בשם "Brand New Shoes", עם חבריו מאוניברסיטת מרכז ארקנסו, שבה למד מנהל עסקים. אלן נשוי מאז 2008 לקייטי אוקונל.
אמריקן איידול

ב-2009 התקבל אלן לתוכנית המציאות "אמריקן איידול". הופעותיו לאורך שלבי התוכנית התאפיינו בשילוב של פולק ופופ.
לאורך התוכנית התבלט אלן בזכות ביצועים כמו "To Make You To Feel My Love" משבוע הקאנטרי, "Ain't No Sunshine" משבוע "הורדות פופולריות" אותו שחזר מאוחר יותר בשלב הגמר, "Falling Slowly" משבוע "מוזיקה מהסרטים" ו-"Heartless" בשלב שלושת האחרונים, עליו הגיב השופט רנדי ג'קסון ש"הוא היה יותר טוב מהמקור ומכל גרסת כיסוי אחרת שנעשתה לו". הביצוע "Heartless" נחשב לביצוע הנמכר ביותר מהעונה, עם מכירות של כ-286,000 עותקים דיגיטליים.
לכל אורך הדרך היה אלן בצלו של אדם למברט, שנחשב למועמד המוביל לניצחון. השניים העפילו לשלב הגמר, ויש הטוענים שהתחרות ביניהם, מעבר להיבט המוזיקלי, הפכה למאבק בין זהויות: אלן הנוצרי האדוק, הנשוי, מול למברט היהודי בעל המיניות המעורפלת, שלימים יצא מהארון. הימין הנוצרי אימץ את אלן, וקריאות לתמוך בו נשמעו בדרשות יום ראשון, בעוד העיתונות הליברלית תמכה בלמברט. למרות המאבק בין שני הצדדים, היחסים בין השניים היו טובים.
בשלב הגמר ביצע אלן את השירים "Ain't No Sunshine" של ביל וית'רס ו-"What's Going On" של מרווין גיי. בשלב הגמר השופטים אמרו שקריס "מוכן לדבר האמיתי", "מצליח ליצור תחושה מיוחדת אצל הקהל" ו"הגיע לו להגיע למעמד זה". זכייתו בתוכנית התקבלה בהפתעה - מנחה התוכנית, ראיין סיקרסט, הכריז כי "האנדרדוג ניצח", ואף אלן עצמו נראה המום מזכייתו. המשפט הראשון של אלן, אחרי הזכייה, היה: "זה הגיע לאדם, אני מצטער. אני לא יודע מה להרגיש עכשיו".
קריירה מוזיקלית

לאחר הזכייה הוציא אלן את "No Boundaries", סינגל הניצחון, אותו כתבה השופטת קארה דיאגוורדי. בהמשך השנה הוציא אלבום הנושא את שמו. האלבום הגיע למקום ה-11 במצעד בילבורד 200 עם מכירות של מעל 80,000 עותקים. בספטמבר 2009 הוציא את הסינגל הראשון שלו, "Live Like We're Dying" שנכתב על ידי להקת "The Script". השיר הגיע למקום ה-18 במצעד הבילבורד, ולמעמד פלטינה לאחר שמכר יותר מ-1,000,000 עותקים דיגיטליים.
לאחר מכן הוציא את הסינגל השני מהאלבום, "The Truth". הגרסה שהופצה לרדיו אינה הגרסה המקורית מהאלבום, אלא דואט עם אחד מכותבי השיר, פאט מונטן מלהקת Train. אלן הופיע עם השיר לבדו בגמר אמריקן איידול 2010. הסינגל השלישי שהוציא מהאלבום היה Alright With Me.
בסוף שנת 2010 ערך אלן מסע הופעות עם הלהקה שלו. בזמן מסע ההופעות הופיע קריס עם להקות וזמרים כמו מארון 5,קית' אורבן, לייפהאוס ו-Green River Ordinance.
אלבומו השני, "Thank You Camellia", יצא ב-22 במאי 2012.
קריפטולוקר

| --- | --- |
 מפתח:  Evgeniy Bogachev 
 מחזור חיים:  5 בספטמבר 2013 – הווה (11 שנים) 
 מערכת הפעלה:  Microsoft Windows 
 
קריפטולוקר (CryptoLocker) היא תוכנת כופר המופצת כסוס טרויאני. התוכנה מצפינה קבצים על גבי המחשב המותקף כך שהמשתמש החוקי לא יכול להשתמש בהם יותר. התוקף, במקביל, מציג הודעה למשתמש החוקי ולפיה הוא יוכל לפענח את ההצפנה רק אם ישלם דמי סחיטה לתוקף, בדרך כלל, באמצעות מערכת ביטקוין. כאשר הנוזקה נכנסת לפעולה היא מצפינה קבצים מסוימים במחשב המותקף באמצעות הצפנת RSA, באמצעות מפתחות פומביים, כאשר המפתח הפרטי נשמר אך ורק על שרתי התוקף.
תיאור כללי

תוכנת קריפטולוקר התגלתה לראשונה בספטמבר 2013, על ידי חוקרי האבטחה של חברת Dell. הנוזקה מתפשטת באמצעות קבצים המצורפים לדואר אלקטרוני או על ידי ניצול בוטנט קיים. לאחר הפעלת הקובץ, מתבצעת הצפנה של קבצים מסוימים שאמורים להיות בעלי ערך רב למשתמש. בשלב הבא, מוצגת הודעה למשתמש ולפיה הוא יוכל לקבל את המפתח שמאפשר לפתוח את ההצפנה, רק אם ישלם לתוקף סכום מסוים, עד לתאריך מסוים שבו האולטימטום יפוג. בדרך כלל, שיטת התשלום היא באמצעות ביטקוין או על ידי וואוצ'ר משולם מראש. את הנוזקה עצמו ניתן להסיר בקלות יחסית, אבל את הקבצים שנחסמו באמצעות הצפנה אי אפשר לקרוא יותר.
האיום של תקיפת קריפטולוקר, במידה מסוימת, הוסר מרחבי האינטרנט, במסגרת "מבצע תובר". במסגרת המבצע הורדה רשת "גיים אובר זאוס" מהאינטרנט. במהלך זה, נמצא גם הקובץ המכיל את מפתחות ההצפנה הפרטיים ששימשו את כותבי קריפטולוקר, ונבנה כלי המאפשר לשחזר קבצים שהוצפנו. חוקרים מעריכים כי הסכום הכולל שנסחט באמצעי זה הוא מעל שלושה מיליון דולר.
מאז הגרסה הראשונה של קריפטולוקר אותרו כמה גרסאות נוספות שלחלקן אף הודבק אותו השם.
לפי חוקרי סימנטק כ-3% מאוכלוסיית הנתקפים אכן שילמו כדי לקבל את היכולת לפתוח חזרה את הקבצים שלהם.
הערות שוליים

↑  פרסום של חוקרי DELL
↑  דו"ח של משרד המשפטים האמריקאי
↑  דו"ח של ה-BBC לגבי הכלי שמאפשר לפתוח חזרה את ההצפנה
קרחון פולאר טיימס

| --- | --- |

 מידע כללי
 על שם:  The Polar Times 
 מיקום:  אזור הברית האנטארקטית 
 קואורדינטות:  69°46′00″S 74°35′00″E﻿ / ﻿69.7667°S 74.5833°E﻿ / -69.7667; 74.5833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פולאר טיימס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פולאר טיימס
 
קרחון פולאר טיימס (באנגלית: Polar Times Glacier) הוא קרחון באזור חוף אינגריד כריסטנסן, בארץ הנסיכה אליזבת, שבאנטארקטיקה.
הקרחון זורם לכיוון צפון בין נונאטאק סווארתהאוזן לנונאטאק בויד, ונשפך אל חלקו המערבי של מדף הקרח פבליקיישנז.
היסטוריה > גילוי ומיפוי הקרחון

הקרחון מופה על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בעונת המחקר (הקיץ האנטארקטי) 1946–1947.
היסטוריה > מקור השם

רוסקו נתן לקרחון את שמו.
רוסקו קרא לקרחון על שם כתב העת פולאר טיימס, שפורסם על ידי אגודת חקר הקטבים האמריקאית (American Polar Society), בעיר ניו יורק.
לקריאה נוספת

• Jayaprasad, P.; Rajak, D. R.; Singh, R. K.; Oza, S. R.; Sharma, R.; Kumar, R., , ISPRS - International Archives of the Photogrammetry, Remote Sensing and Spatial Information Sciences, Volume XL-8, 2014, pp.525-529 DOI: 10.5194/isprsarchives-XL-8-525-2014
• Liu, Tingting & Niu, Muye & Yang, Yuande. (2017), , Remote Sensing. 10. 42. 10.3390/rs10010042
• Liang, Qi & Zhou, Chunxia & Howat, Ian & Jeong, Seongsu & Ruixi, Liu & Chen, Yiming. (2019), , Journal of Glaciology. 1-9. 10.1017/jog.2019.6
• PRAVEEN K THAKUR, ARPIT CHOUKSEY, S P AGGARWAL and A SENTHIL KUMAR, , Proc Indian Natn Sci Acad 83 No. 2 June Thematic Issue 2017 pp. 415-425 DOI: 10.16943/ptinsa/2017/48946
קריפטולידוס

| קריפטולידוס |
| --- | --- |
 
תקופה
יורה תיכון-יורה עליון, 166–145 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
משפחה:: קריפטולידיים
סוג:: קריפטולידוס
מינים
 Cryptoclidus eurymerus  Cryptoclidus oxoniensis
שם מדעי
 Cryptoclidus ‏סיילי, 1892

שלד קריפטולידוס
קריפטולידוס (שם מדעי: Cryptoclidus; מילולית: "עצם בריח נסתרת") הוא סוג של זוחל ימי מסדרת הפלזיוזאוריה שחי בתקופת היורה, לפני 164–166 מיליון שנה. הוא חי במימי אנגליה שבתקופה זו היו חמימים יותר מאשר בימינו.
מאפיינים

הקריפטולידוס הגיע לאורך 4–8 מטרים ושקל בין 1 ל-9 טונות. היה לו גוף מגושם, עור עבה וארבעה סנפירים גדולים דומים לאלה של כלבי ים, ובאמצעותם שחה במהירות באוקיינוסים. הקריפטולידוס רדף אחרי להקות דגים קטנים ודיונונים ותקף אותם בעזרת צווארו הארוך. מבנה תנועתו היה מבוסס על תנועת כל אחד מארבעת הסנפירים לצד אחר, תנועה שהייתה ייחודית לו וחדלה להתקיים לאחר היכחדותו.
בתרבות

הקריפטולידוס נראה בפרק השלישי של הסדרה ללכת עם דינוזאורים ובסרט Sea Rex 3D וכן במשחק פארק היורה 3: בניית פארק.
רוברט ג'נקינס אונדרדונק

| --- | --- |

 לידה:  16 בינואר 1852 Catonsville, ארצות הברית 
 פטירה:  2 ביולי 1917 (בגיל 65) סן אנטוניו, ארצות הברית 
 מקום לימודים:  ליגת הסטודנטים לאמנות של ניו יורק  האקדמיה הלאומית לעיצוב  St. James School 
 תחום יצירה:  ציור 
 צאצאים:  ג'וליאן אונדרדונק 
 
רוברט ג'נקינס אונדרדונק (באנגלית: Robert Jenkins Onderdonk; ‏  16 בינואר 1852 - 2 ביולי 1917) היה צייר ומורה לאמנות אמריקאי, יליד קטנוסוויל מרילנד. אמן חשוב בראשית התבססות האמנות בטקסס,  הוא היה מורה לאמנות בסן אנטוניו ודאלאס, שם הקים אגודות וליגות אמנות; בשל תרומתו לתרבות האמנות והציור בטקסס הוא ידוע כ"דיקן האמנים של טקסס".